ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

P R I M A R
REFERAT DE APROBARE

privind aprobarea Regulamentului pentru emiterea avizului favorabil privind 

exercitarea drepturilor de uz și servitute pe terenurile aparținând 

Municipiului Câmpulung Moldovenesc

Prin prezenta supun atenției dvs următoarele:

Legislația specială în domeniul energiei electrice conferă operatorilor de rețele drepturi de uz și de servitute, respectiv dreptul de acces pe proprietăți, necesare realizării, dezvoltării, exploatării, întreținerii și modernizării infrastructurii de utilitate publică.

În situația în care aceste lucrări afectează terenuri aparținând domeniului public sau privat al Municipiului Câmpulung Moldovenesc, avem obligația de a analiza documentațiile tehnice prezentate și de a stabili condițiile necesare pentru protejarea patrimoniului municipiului, a investițiilor existente sau planificate și a celorlalte bunuri aflate în administrarea noastră.

În prezent, la nivelul Municipiului Câmpulung Moldovenesc nu există o procedură administrativă unitară privind emiterea avizului favorabil necesar în cadrul procedurilor de autorizare a acestor lucrări.

Regulamentul propus stabilește cadrul procedural privind depunerea și analizarea documentațiilor, competența de emitere a avizului favorabil, conținutul acestuia și condițiile care pot fi impuse în vederea protejării domeniului public și privat al municipiului.

Totodată, regulamentul asigură aplicarea unitară și transparentă a prevederilor legislației speciale, atât în relația cu operatorii de rețele, cât și în activitatea autorității administrației publice locale.

Adoptarea prezentului regulament va conduce la uniformizarea procedurii administrative, la reducerea timpului de analiză a solicitărilor și la asigurarea unei practici unitare în emiterea avizelor favorabile, cu respectarea drepturilor conferite operatorilor prin legislația specială și a obligațiilor ce revin Municipiului Câmpulung Moldovenesc în administrarea patrimoniului public și privat.

Având în vedere cele prezentate, supun spre dezbatere și aprobare Consiliului Local al Municipiului Câmpulung Moldovenesc proiectul de hotărâre.

PRIMAR,
Negură Mihăiţă
